แคว้นบาโลชิสถาน

บาโลชิสถาน (; ; "ดินแดนแห่งชาวบาโลจ") เป็นแคว้นหนึ่งในประเทศปากีสถาน โดยเป็นแคว้นมีพื้นที่ใหญ่ที่สุด และถือเป็นภาคตะวันตกเฉียงใต้ของประเทศ มีเมืองหลวงและนครใหญ่สุดคือเควตตา มีอาณาเขตภาคเหนือติดต่อกับแคว้นปัญจาบ ภาคตะวันออกเฉียงเหนือติดต่อกับแคว้นแคบาร์ปัคตูนควา ภาคตะวันออกและภาคตะวันออกเฉียงใต้ติดต่อกับแคว้นสินธ์ ภาคใต้ติดต่อกับทะเลอาหรับ ภาคตะวันตกติดต่อกับประเทศอิหร่าน และภาคเหนือและภาคตะวันตกเฉียงเหนือติดต่อกับประเทศอัฟกานิสถาน

กลุ่มชนพื้นเมืองหลักในแคว้นบาโลชิสถานคือชาวบาโลจและชาวปาทาน โดยเป็นประชากรร้อยละ 52 และ 36 ตามลำดับ (ตามการสำรวจสำมะโนประชากรเมื่อ พ.ศ. 2554) ส่วนร้อยละ 12 ที่เหลือประกอบด้วยชนกลุ่มน้อย ได้แก่ ชาวบราฮุย ชาวฮาซารา ชาวสินธ์ ชาวปัญจาบ และชนกลุ่มอื่น เช่น ชาวอุซเบก ชาวเติร์กเมน

เศรษฐกิจของแคว้นส่วนใหญ่ถูกครอบงำด้วยทรัพยากรธรรมชาติ โดยเฉพาะแหล่งก๊าซธรรมชาติ ซึ่งมีกำลังการผลิตเพียงพอที่สามารถรองรับความต้องการของปากีสถานได้ในระยะปานกลางถึงระยะยาว นอกเหนือจากเควตตาแล้ว พื้นที่สำคัญทางเศรษฐกิจที่สำคัญอีกแห่งคือท่าเรือกวาดาร์ในทะเลอาหรับ

แคว้นบาโลชิสถานมีชื่อเสียงในด้านวัฒนธรรมที่เป็นเอกลักษณ์และสภาพภูมิอากาศทะเลทรายแห้งแล้ง

อ้างอิง

อ่านเพิ่ม

Philippe Fabry, Balouchistan, le désert insoumis, Paris, Nathan Image, 1991, 136 p.,

แหล่งข้อมูลอื่น 

 
 Sibi District   
 Guide to Balochistan
 Balochistan Archives- Preserving our Past
 

แคว้นของประเทศปากีสถาน